pythainlp/thaigov-v2-corpus-22032023 huggingface dataset:
วันศุกร์ที่ 5 สิงหาคม 2565
นางจันทิรา บุรุษพัฒน์ ผู้ตรวจราชการกระทรวงคมนาคม เป็นประธานพิธีปิดและมอบประกาศนียบัตรโครงการสัมมนาสานสัมพันธ์ข้าราชการ ภายใต้หลักสูตร “ฉันคือ...ข้าราชการที่ดี” รุ่นที่ 59
เมื่อวันที่ 5 สิงหาคม 2565 ณ โรงแรม เบลล่า บี บางกรวย จังหวัดนนทบุรี
นางจันทิรา บุรุษพัฒน์ ผู้ตรวจราชการกระทรวงคมนาคม กล่าวว่า ขอแสดงความยินดีกับข้าราชการทุกคนที่ผ่านการประเมินและได้รับวุฒิบัตรหลักสูตร “ฉันคือ...ข้าราชการที่ดี” ทั้ง 77 คน ซึ่งถือว่าเป็นความโชคดีของทุกท่านเป็นอย่างมากที่มีโอกาสได้เข้ารับการฝึกอบรมหลักสูตรนี้ ได้มีโอกาสใช้ชีวิตร่วมกัน ซึ่งเป็นไปตามวัตถุประสงค์ที่สำคัญของโครงการนี้ คือ การส่งเสริมการทำงานเป็นทีม พัฒนาเครือข่ายและสร้างสายสัมพันธ์ที่ดีระหว่างข้าราชการในสังกัดกระทรวงคมนาคม อันก่อให้เกิดการเรียนรู้ที่จะอยู่ร่วมกัน แลกเปลี่ยนความคิดเห็นกัน เรียนรู้จากประสบการณ์หลังจากผ่านวิกฤตของสถานการณ์การแพร่ระบาดของโรคติดเชื้อ COVID-19 เชื่อเป็นอย่างยิ่งว่าข้าราชการทุกคนที่ผ่านการฝึกอบรมหลักสูตรนี้ มีความพร้อมที่จะเติบโตสู่การเป็นข้าราชการที่ดี และเป็นกำลังสำคัญของการพัฒนาประเทศในอนาคต และขอให้ทุกคนจงตระหนักไว้เสมอว่า “การเป็นข้าราชการที่ดี คือศักดิ์ศรีของตัวข้าราชเอง จะนำมาซึ่งความน่าเชื่อถือและความไว้วางใจจากประชาชน” เจตนารมณ์และเป้าหมายที่สำคัญในการปฏิบัติราชการ คือ ข้าราชการต้องปฏิบัติราชการเพื่อประโยชน์สุขของประชาชน มุ่งเน้นการทำงานเชิงรุก คิดเชิงยุทธศาสตร์ นำระบบบริหารจัดการสมัยใหม่มาใช้เพื่อให้การปฏิบัติงานมีประสิทธิภาพ ประสิทธิผล สามารถวัดผลความสำเร็จได้อย่างเป็นรูปธรรม
โครงการสัมมนาสานสัมพันธ์ข้าราชการ ภายใต้หลักสูตร “ฉันคือ...ข้าราชการที่ดี” มีข้าราชการบรรจุใหม่จากส่วนราชการในสังกัดกระทรวงคมนาคมเข้าร่วมโครงการ รวม 77 คน โดยดำเนินกิจกรรมสานสัมพันธ์ข้าราชการ ซึ่งมีเนื้อหาหลักสูตรและกิจกรรมต่าง ๆ เป็นไปตามแนวทางและวัตถุประสงค์ที่สำนักงาน ก.พ. กำหนด จัดขึ้นระหว่างวันที่ 1 - 5 สิงหาคม 2565 ณ โรงแรม เบลล่า บี บางกรวย จังหวัดนนทบุรี
วันเสาร์ที่ 21 สิงหาคม 2564
ดีอีเอสยกระดับสายด่วนภาครัฐ GCC 1111 เป็นศูนย์บริการข้อมูลโควิด-19
....
กระทรวงดิจิทัลเพื่อเศรษฐกิจและสังคม (ดีอีเอส) ยกระดับศูนย์บริการข้อมูลภาครัฐเพื่อประชาชน (Government Contact Center: GCC 1111) เป็น" GCC 1111 อัจฉริยะ" เพิ่มฟังก์ชันให้บริการข้อมูลและรับเรื่องร้องเรียน ช่วยเหลือผู้ได้รับผลกระทบจากโควิด-19 พร้อมนำเทคโนโลยี AI มาเสริมเพื่อช่วยให้บริการประชาชนในรูปแบบ BOT Intelligent ซึ่งจะมี Voicebot ตอบคำถามผ่าน Call Center ตลอด 24 ชั่วโมง นอกจากนั้นยังมีบริการ Chatbot บนwww.gcc.go.thอีกด้วย
.
ดังนั้น ประชาชนสามารถสอบถามข้อมูลเกี่ยวกับโควิด-19 อาทิ มาตรการช่วยเหลือด้านต่าง ๆ แนวทางและข้อปฏิบัติในการป้องกันการติดเชื้อ ประกาศและกฎหมายที่เกี่ยวข้องกับโควิด ฯลฯ ได้อย่างสะดวก รวดเร็ว ทุกที่ทุกเวลา
.
สอบถามข้อมูล โทร.1111 ฟรี ตลอด 24 ชั่วโมง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 1 กรกฎาคม 2565
สธ.เตือนภัย “แก๊งคอลเซ็นเตอร์” อ้างเป็น จนท.รพ.ติดตามอาการหลังฉีดวัคซีนโควิด หลอกถามข้อมูลส่วนตัว
โฆษกกระทรวงสาธารณสุข เตือนประชาชนระวังมิจฉาฉีพแก๊งคอลเซ็นเตอร์ แอบอ้างเป็นเจ้าหน้าที่โรงพยาบาล/ศูนย์ฉีดวัคซีน โทรสอบถามอาการหลังฉีดวัคซีนโควิด 19 ขออย่าหลงเชื่อให้ข้อมูลส่วนตัวใดๆหรือโอนเงินเด็ดขาด
โฆษกกระทรวงสาธารณสุข เตือนประชาชนระวังมิจฉาฉีพแก๊งคอลเซ็นเตอร์ แอบอ้างเป็นเจ้าหน้าที่โรงพยาบาล/ศูนย์ฉีดวัคซีน โทรสอบถามอาการหลังฉีดวัคซีนโควิด 19 ขออย่าหลงเชื่อให้ข้อมูลส่วนตัวใดๆหรือโอนเงินเด็ดขาด หากสงสัยหรือไม่แน่ใจให้สอบถามกับหน่วยงานที่ถูกอ้างถึงโดยตรง
วันนี้ (1 กรกฎาคม 2565) นายแพทย์รุ่งเรือง กิจผาติ หัวหน้าที่ปรึกษาระดับกระทรวง และโฆษกกระทรวงสาธารณสุข กล่าวว่า จากที่มีข่าวเรื่องมิจฉาชีพแก๊งคอลเซ็นเตอร์สวมรอยเป็นเจ้าหน้าที่หน่วยงานต่างๆ โทรศัพท์หลอกขอข้อมูลส่วนบุคคลหรือหลอกให้ประชาชนโอนเงินอยู่เป็นประจำนั้น ล่าสุดกระทรวงสาธารณสุขได้รับแจ้งว่าแก๊งคอลเซ็นเตอร์มีการการแอบอ้างเป็นเจ้าหน้าที่ของหน่วยงานด้านสาธารณสุข เช่น ศูนย์ฉีดวัคซีนกลางบางซื่อ โรงพยาบาลพระพุทธชินราช จังหวัดพิษณุโลก โทรศัพท์ติดต่อเพื่อสอบถามอาการหลังฉีดวัคซีนโควิด 19 ซึ่งจากการตรวจสอบเบอร์โทรศัพท์ตามที่ได้รับแจ้ง พบว่าไม่ใช่เบอร์โทรศัพท์จริงของหน่วยงาน และหน่วยงานดังกล่าวไม่มีการโทรศัพท์ติดตามอาการภายหลังการฉีดวัคซีนแต่อย่างใด
"หลังได้รับการฉีดวัคซีนโควิด 19 จะมีการติดตามอาการหลังฉีดผ่านทางแพลตฟอร์มหมอพร้อม ไม่มีการโทรศัพท์ติดตามอาการ จึงขอเตือนประชาชนว่าอย่าหลงเชื่อให้ข้อมูลส่วนตัวใดๆ กับผู้ที่โทรมาทั้งสิ้น อาจตกเป็นเหยื่อในการโอนเงิน หรืออาจถูกนำข้อมูลไปสวมรอยกระทำความผิดหรือก่ออาชญากรรมอื่นๆ ได้ และหากสงสัยหรือไม่แน่ใจว่าเป็นเจ้าหน้าที่จริงหรือไม่ ขอให้สอบถามกับหน่วยงานที่ถูกอ้างถึงโดยตรงก่อน" นายแพทย์รุ่งเรืองกล่าว
************************************** 1 กรกฎาคม 2565
วันพุธที่ 1 กันยายน 2564
เช็กเลย! ประกันสังคมเปิดทบทวนสิทธิ ม.33/39/40 ตั้งแต่ 1 - 30 ก.ย. 64
....
สำนักงานประกันสังคม เปิดให้ผู้ประกันตน ม. 33/39/40 ที่อยู่ในพื้นที่ 29 จังหวัดสีแดงเข้ม และเป็นผู้ที่ได้รับผลกระทบใน 9 ประเภทกิจการ สามารถยื่นทบทวนสิทธิรับเงินเยียวยาได้ตั้งแต่วันที่ 1 - 30 ก.ย. 64
.
โดยต้องเป็นผู้ที่เช็กสถานะจากwww.sso.go.thแล้วในระบบแสดงข้อความว่า "ไม่ได้รับสิทธิ" เท่านั้น หากระบบแสดงข้อความว่า "ได้รับสิทธิ" แต่ยังไม่ได้รับเงินเยียวยา ให้รอโอนเงินรอบเก็บตก ทุกวันพฤหัสบดีและศุกร์
.
ติดต่อขอทบทวนสิทธิได้ที่ สายด่วน สปส. 1506 หรือสำนักงานประกันสังคมจังหวัดพื้นที่สีแดงที่ท่านอยู่ เพียงแสดงหลักฐานเลขบัตรประชาชน 13 หลัก
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอาทิตย์ที่ 15 สิงหาคม 2564
ชัยวุฒิ ลงพื้นที่ วังแดง-ป้อมปราบ หนุน NT นำแอพพลิเคชั่นบริหารจัดการจุดตรวจเชิงรุกสร้างโมเดลต้นแบบคัดแยกผู้ป่วยโควิดในชุมชน
ชัยวุฒิ ลงพื้นที่ วังแดง-ป้อมปราบ หนุน NT นำแอพพลิเคชั่นบริหารจัดการจุดตรวจเชิงรุกสร้างโมเดลต้นแบบคัดแยกผู้ป่วยโควิดในชุมชน
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)ร่วมกับสมาพันธ์สถานประกอบการเพื่อสุขภาพและสส.กานต์กนิษฐ์แห้วสันตติสส.เขต1กรุงเทพมหานครจัดกิจกรรมตรวจเชิงรุกในพื้นที่ชุมชนวังแดงเพื่อเป็นต้นแบบในการจัดพัฒนาระบบตรวจเชิงรุกและคัดแยกผู้ป่วยออกจากชุมชนเพื่อช่วยสนับสนุนการแก้ปัญหาโควิดของประเทศโดยจะเป็นการตรวจกระจายลงในชุมชนเพื่อค้นหาผู้ที่มีความเสี่ยงไม่สามารถเข้ารับการตรวจในจุดตรวจปกติได้
“วันนี้ได้มาร่วมงานกับทีมงานแพทย์จิตอาสาWe Careซึ่งเราได้ร่วมงานกันในการลงพื้นที่มาตรวจโควิดเชิงรุกในชุมชนวังแดงเขตป้อมปราบกรุงเทพมหานครเนื่องจากวันนี้รัฐบาลก็มีนโยบายที่จะซื้อชุดตรวจATKเพื่อในตรวจเชิงรุกให้พี่น้องประชาชนผมก็จึงมาทดสอบการทำงานเรามาจัดจุดตรวจให้ในชุมชนที่มีกลุ่มเสี่ยงมีผู้ติดเชื้อโควิดซึ่งพี่น้องประชาชนหลายคนเนี่ยก็มีการสัมผัสใกล้ชิดกับผู้ที่เป็นโควิดเขาก็อยากตรวจเชื้อซึ่งวิธีหนึ่งที่สะดวกก็คือเรามาจัดจุดตรวจในชุมชนนัดชาวบ้านเข้ามาแต่จะทยอยเข้ามานะครับจะมีการเรียกมาทีละบ้านทีละคนไม่เรียกมาทั้งหมดพร้อมๆกันเพื่อลดการแออัด”นายชัยวุฒิกล่าว
ฉะนั้นส่วนสำคัญที่สุดก็คือการระบบของการจัดคิวแล้วมาตรวจตรวจเสร็จแล้วมีการลงทะเบียนเพื่อเก็บข้ออมูลของผู้ที่ตรวจว่าผลเป็นอย่างไรมีการติดเชื้อหรือไม่ติดเชื้อก็จะบันทึกข้อมูลเข้าในระบบคอมพิวเตอร์ซึ่งการจัดคิวและการเก็บข้อมูลได้หารือพูดคุยกับทีมแพทย์จิตอาสาและบริษัทNTคาดว่าจะมีการพัฒนาระบบแอพพลิเคชั่นซอฟแวร์ขึ้นมาเพื่อบริหารจัดการการตรวจโควิดให้เกิดประสิทธิภาพมากที่สุด
พร้อมกันนี้ทางทีมแพทย์จิตอาสาพร้อมจะออกไปช่วยตรวจในทุกจุดด้วยเพราะเกรงว่าหากให้ประชาชนตรวจกันเองอาจจะมีความผิดพลาดได้ซึ่งจุดตรวจหนึ่งแห่งก็จะมีทีมแพทย์หรือเจ้าหน้าที่ที่มีความชำนาญอยู่ณจุดตรวจเพื่อทำการตรวจและให้คำแนะนำประชาชน
“ปัจจุบันในชุมชนนี้ก็มีหลายคนที่พบเชื้อแล้วเข้าไปสู่Community Isolationอยู่แล้วหรือเข้าโรงพยาบาลนะครับแต่บางส่วนเขาก็มีการกักตัวที่บ้างเป็นHome Isolationอยู่ดังนั้นเมื่อเราตรวจพบเชื้อในเชิงรุกเราก็จะได้บริหารจัดการคัดแยกผู้ป่วยออกมาจากชุมชนแล้วก็ดูแลรักษาเพื่อให้ผู้ป่วยไม่ไปแพร่เชื้อระบาดต่อคนอื่นแล้วก็จะได้รักษาให้หายให้ไวที่สุดด้วยแล้วก็ลดความสูญเสียชีวิตของประชาชนวันนี้เป็นโมเดลต้นแบบที่ผมทำจากนี้ไปก็จะพยายามทำให้ได้ทุกชุมชนให้ได้มากที่สุดซึ่งคงต้องประสานงานกับทางกรุงเทพมหานครทางท่านผู้ว่าท่านรองผู้ว่าและผู้ที่เกี่ยวข้องต่อไปด้วย”รัฐมนตรีดีอีเอสกล่าว
**********
วันจันทร์ที่ 28 กุมภาพันธ์ 2565
​นายก ห่วงแรงงานไทยเสียชีวิตและบาดเจ็บจากเครนหล่นทับในไต้หวัน สั่ง รมว.เฮ้ง กำชับทูตแรงงานช่วยเหลือประสานแจ้งญาติทราบโดยด่วน
. .
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ท่านนายกรัฐมนตรี พล.อ.ประยุทธ์ จันทร์โอชา ได้แสดงความเสียใจไปยังครอบครัวแรงงานที่เสียชีวิตและห่วงผู้ที่ได้รับบาดเจ็บจากกรณีเกิดอุบัติเหตุเครนหล่นทับแรงงานไทยในไต้หวัน จนทำให้แรงงานไทยเสียชีวิต 1 ราย และได้รับบาดเจ็บสาหัส 1 ราย และสั่งการให้กระทรวงแรงงานกำชับทูตแรงงานเร่งให้การช่วยเหลือพร้อมประสานแจ้งญาติทราบในทันที ซึ่งกรณีดังกล่าวผมได้รับรายงานจากนางสาวประภาวดี แก้วศิริพงษ์ อัครราชทูตที่ปรึกษา (ฝ่ายแรงงาน) สำนักงานแรงงาน (สนร.) ณ กรุงมะนิลา (ส่วนที่ 2) กรุงเทเป ว่า เมื่อช่วงบ่ายวันที่ 25 ก.พ.65 ได้เกิดอุบัติเหตุ รถเครนกำลังยกเหล็กเส้นขึ้นสูงตกใส่แรงงานไทยที่อยู่ด้านล่าง 2 ราย ที่บริเวณไซต์งานก่อสร้างทางยกระดับเชื่อมทางต่างระดับทางด่วนสนามบินที่ต้าหยวนกับทางหลวงสายไถ-15 ในไต้หวัน สาเหตุสันนิษฐานว่ามาจากลมกระโชกแรง ทำให้เหล็กเส้นร่วงหล่นลงมา จนเป็นเหตุทำให้แรงงานไทยเสียชีวิต 1 ราย ทราบชื่อคือ Maruay Savathdirug เป็นคนไทยที่มาแต่งงานกับหญิงชาวไต้หวัน ส่วนอีกรายได้รับบาดเจ็บสาหัส แต่ไม่มีอันตรายถึงชีวิต คือ นายอดุลย์ ธาตุวิสัย อายุ 46 ปี มีภูมิลำเนาเป็นคนจังหวัดอุดรธานี เป็นแรงงานไทยของบริษัทหวงชาง คอนสตรัคชั่น
นายสุชาติ ยังกล่าวถึงการให้ความช่วยเหลือว่าผมได้สั่งการให้อัครราชทูตที่ปรึกษา ฝ่ายแรงงาน สนร.ไทเป เร่งดำเนินการให้ความช่วยเหลือเป็นการเร่งด่วน โดยเฉพาะการดูแลเรื่องสิทธิประโยชน์ และการประสานแจ้งญาติทราบเรื่อง ซึ่งขณะนี้ สนร.ไทเป ได้ให้ล่ามโทรให้ภรรยาคุยกับแรงงานแล้ว ขณะเดียวกันแรงงานได้อยู่ในการดูแลของแพทย์ รวมทั้ง สนร.ไทเป ได้ประสานบริษัทแล้ว เพื่อให้การดูแลแรงงานที่บาดเจ็บอย่างดีที่สุด ส่วนแรงงานที่เสียชีวิต ซึ่งเป็นคนไทยที่ไปแต่งงานกับหญิงชาวไต้หวันและได้ resident แล้ว ซึ่งอยู่ในความดูแลของกระทรวงการต่างประเทศที่จะให้การช่วยเหลือตามขั้นตอนต่อไป ทั้งนี้ รมว.แรงงาน ยังได้กำชับให้ทูตแรงงาน สำนักงานแรงงาน (สนร.) ทุกแห่ง เพิ่มความเข้มงวดในการติดตามดูแลคนไทยที่ไปทำงานในต่างประเทศอย่างใกล้ชิดอีกด้วย
ด้าน ​นายก ห่วงแรงงานไทยเสียชีวิตและบาดเจ็บจากเครนหล่นทับในไต้หวัน สั่ง รมว.เฮ้ง กำชับทูตแรงงานช่วยเหลือประสานแจ้งญาติทราบโดยด่วน ได้สั่งการให้หน่วยงานในสังกัดกระทรวงแรงงานจังหวัดอุดรธานีลงพื้นที่เยี่ยมบ้านของนายอดุลย์ ธาตุวิสัย แรงงานไทยที่ได้รับบาดเจ็บ เพื่อให้กำลังใจและแจ้งความช่วยเหลือด้านสิทธิประโยชน์ตามกฎหมายแก่ญาติพี่น้องและครอบครัวให้ได้รับทราบในทันที
วันอาทิตย์ที่ 14 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 11 จังหวัดประจำวันที่ 14 พฤศจิกายน 2564 เวลา 08.30 น. สัญจรผ่านได้ 21 สายทาง ไม่สามารถสัญจรผ่านได้ 12 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 14 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 11 จังหวัด รวม 33 สายทาง สัญจรผ่านได้ 21 สายทาง และไม่สามารถสัญจรผ่านได้ 12 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 14 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 11 จังหวัด ได้แก่ ชัยภูมิ สุรินทร์ บุรีรัมย์ มหาสารคาม ขอนแก่น ร้อยเอ็ด หนองบัวลำภู พระนครศรีอยุธยา เพชรบุรี สุพรรณบุรี นครปฐม และชุมพร รวม 33 สายทาง สามารถสัญจรผ่านได้ 21 สายทาง และไม่สามารถสัญจรผ่านได้ 12 สายทาง แบ่งเป็น น้ำท่วมสูง 11 สายทาง (11 แห่ง) ทางขาด โครงสร้างทางชำรุด กัดเซาะ 1 สายทาง (1 แห่ง) รายละเอียดดังนี้
1. สายทาง ชย.024 สะพานข้ามแม่น้ำชี ท่านกโง่ อำเภอคอนสวรรค์ จังหวัดชัยภูมิ เส้นทางขาด (ช่วง กม. ที่ 2+000 - 3+600)
2. สายทาง สร.021 ถนนเชิงลาดสะพานมิตรภาพสระขุด อำเภอชุมพลบุรี จังหวัดสุรินทร์ น้ำท่วมสูง 50 เซนติเมตร (ช่วง กม. ที่ 1+200 - 3+400)
3. สายทาง สร.022 สะพานมิตรภาพบะ - หนองเรือ อำเภอท่าตูม และชุมพลบุรี จังหวัดสุรินทร์ น้ำท่วมสูง 50 เซนติเมตร (ช่วง กม. ที่ 3+150 - 4+000)
4. สายทาง บร.018 สะพานชุมชนข้ามแม่น้ำมูล อำเภอสตึก จังหวัดบุรีรัมย์ น้ำท่วมสูง 50 เซนติเมตร (ช่วง กม. ที่ 1+250 - 1+725)
5. สายทาง รอ.015 สะพานสามสัมพันธ์ (สะพานข้ามแม่น้ำมูล) อำเภอโพนทราย จังหวัดร้อยเอ็ด น้ำท่วมสูง 40 เซนติเมตร (ช่วง กม. ที่ 0+010 - 0+810)
6. สายทาง รอ.033 ถนนเชิงลาดสะพานข้ามลำน้ำชี สะพานคุยโพธิ์ - หนองแก่ง อำเภอโพธิ์ชัย จังหวัดร้อยเอ็ด น้ำท่วมสูง 80 เซนติเมตร (ช่วง กม. ที่ 2+050 - 3+500)
7. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อำเภอลาดบัวหลวง และเสนา จังหวัดพระนครศรีอยุธยา น้ำท่วมสูง 40 เซนติเมตร (ช่วง กม. ที่ 3+575 - 6+550)
8. สายทาง อย.3049 แยก ทล.340 (กม.ที่ 55+900) - บ้านบางตาเถร อำเภอลาดบัวหลวง จังหวัดพระนครศรีอยุธยา น้ำท่วมสูง 40 เซนติเมตร (ช่วง กม. ที่ 5+200 - 8+530)
9. สายทาง สพ.005 สะพานบางแม่หม้าย - บางเลน อำเภอบางปลาม้า จังหวัดสุพรรณบุรี น้ำท่วมสูง 50 เซนติเมตร (ช่วง กม. ที่ 0+100 - 0+800)
10. สายทาง นฐ.058 สะพานบางไผ่นารถข้ามแม่น้ำท่าจีน อำเภอบางเลน จังหวัดนครปฐม น้ำท่วมสูง 40 เซนติเมตร (ช่วง กม. ที่ 0+300)
11. สายทาง ชพ.2010 แยก ทล.41 (กม.ที่ 16+981) - บ้านคลองชุม อำเภอเมือง และสวี จังหวัดชุมพร น้ำท่วมสูง 70 เซนติเมตร (ช่วง กม. ที่ 13+500 - 17+500)
12. สายทาง ชพ.2063 แยก ทล.41 (กม. ที่ 44+950) - เทศบาลปากตะโก อำเภอทุ่งตะโก จังหวัดชุมพร น้ำท่วมสูง 60 เซนติเมตร (ช่วง กม. ที่ 2+600-3+000)
ทั้งนี้ ทช. ได้ดำเนินการติดตั้งป้ายเตือน ป้ายแนะนำเส้นทางเลี่ยงบริเวณสายทางที่ได้รับผลกระทบจากอุทกภัยเรียบร้อยแล้ว พร้อมทั้งได้จัดเจ้าหน้าที่ติดตามสถานการณ์อุทกภัยอย่างใกล้ชิด เพื่อเข้าช่วยเหลือประชาชนและฟื้นฟูสายทางที่ได้รับผลกระทบอย่างเร่งด่วน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม หากเกิดเหตุอุทกภัยบริเวณสายทางสามารถแจ้งเหตุได้ที่สายด่วนกรมทางหลวงชนบท โทร. 1146
วันศุกร์ที่ 22 ตุลาคม 2564
วธ. ชง 65 โครงการสำคัญขับเคลื่อนงานวัฒนธรรมปีงบประมาณ 2566 เผย โครงการเกิดจากความต้องการในพื้นที่ ผ่าน สวจ.และกลุ่มจังหวัด ตอบสนองต่อนโยบายของรัฐบาลและยุทธศาสตร์ชาติ 20 ปี
วธ. ชง 65 โครงการสำคัญขับเคลื่อนงานวัฒนธรรมปีงบประมาณ 2566 เผย โครงการเกิดจากความต้องการในพื้นที่ ผ่าน สวจ.และกลุ่มจังหวัด ตอบสนองต่อนโยบายของรัฐบาลและยุทธศาสตร์ชาติ 20 ปี
วธ. ชง 65 โครงการสำคัญขับเคลื่อนงานวัฒนธรรมปีงบประมาณ 2566 เผย โครงการเกิดจากความต้องการในพื้นที่ ผ่าน สวจ.และกลุ่มจังหวัด ตอบสนองต่อนโยบายของรัฐบาลและยุทธศาสตร์ชาติ 20 ปี และชง 59 โครงการขับเคลื่อนแผนแม่บทฯ ประเด็น การปรับเปลี่ยนค่านิยมและวัฒนธรรม หนุนสังคมไทยกำลังเผชิญหน้ากับความท้าทายด้านคุณธรรม จริยธรรม ค่านิยมและในสถานการณ์โควิด-19
นางยุพา ทวีวัฒนะกิจบวร ปลัดกระทรวงวัฒนธรรม กล่าวว่า ตามที่กระทรวงวัฒนธรรม (วธ.) ได้จัดประชุมเชิงปฏิบัติการการจัดทำโครงการสำคัญประจำปีงบประมาณ พ.ศ. 2566 ขับเคลื่อนการบรรลุเป้าหมายยุทธศาสตร์ชาติ เพื่อสร้างความรู้ความเข้าใจแก่ส่วนราชการและหน่วยงานภายใต้ วธ. เกี่ยวกับการใช้มิติทางศาสนา ศิลปวัฒนธรรม ขับเคลื่อนพัฒนาเศรษฐกิจ สังคม และความเป็นอยู่ของประชาชน ตามกรอบยุทธศาสตร์ชาติและการปฏิรูปประเทศ โดย วธ. ได้ดำเนินการจัดทำและเสนอโครงการสำคัญ ประจำปีงบประมาณ พ.ศ. 2566 จำนวน 65 ข้อเสนอโครงการ ที่จะเป็นกลไกขับเคลื่อนเป้าหมายยุทธศาสตร์ชาติในหลายด้าน อาทิ การสร้างความสามารถในการแข่งขัน การสร้างโอกาสและความเสมอภาคทางสังคม การพัฒนาและเสริมสร้างศักยภาพทรัพยากรมนุษย์ โดยใช้เครื่องมือระบบติดตามและประเมินผลแห่งชาติ (eMENSCR) โดยใน 65 โครงการนี้ ส่วนใหญ่เป็นโครงการที่เกิดจากความต้องการในพื้นที่และส่งผลต่อการเปลี่ยนแปลงระดับประเทศ ผ่านสำนักงานวัฒนธรรมจังหวัด (สวจ.) และกลุ่มจังหวัด เพื่อตอบสนองต่อนโยบายของรัฐบาลที่ต้องการให้มีขับเคลื่อนยุทธศาสตร์ชาติในระดับพื้นที่อย่างเป็นรูปธรรม
ปลัดวธ. กล่าวต่อไปว่า นอกจากนี้ วธ. ในฐานะเจ้าภาพหลักการขับเคลื่อนแผนแม่บทภายใต้ยุทธศาสตร์ชาติ ประเด็น การปรับเปลี่ยนค่านิยมและวัฒนธรรม พบว่า ขณะนี้มีหน่วยงานภาครัฐที่ให้ความสำคัญและส่งข้อเสนอโครงการสำคัญต่อการปรับเปลี่ยนค่านิยมและวัฒนธรรม ประจำปีงบประมาณ พ.ศ. 2566 จำนวนทั้งสิ้น 59 โครงการ รวมงบประมาณกว่า 1,291 ล้านบาท แบ่งออกเป็นโครงการที่ตอบสนองต่อการบรรลุเป้าหมาย แผนแม่บทย่อย : คนไทยเป็นมนุษย์ที่สมบูรณ์ มีความพร้อมในทุกมิติตามมาตรฐานและสมดุลทั้งทางด้านสติปัญญา คุณธรรมจริยธรรม มีจิตวิญญาณที่ดีเข้าใจในการปฏิบัติตนปรับตัวเข้ากับสภาพแวดล้อมดีขึ้น จำนวน 39 โครงการ และเป้าหมายแผนแม่บทย่อย : สื่อในสังคมไทยมีความเข้มแข็ง สามารถสร้างภูมิคุ้มกันให้แก่ประชาชนในสังคม ทำให้เกิดสังคมแห่งการเรียนรู้ปลอดภัยและสร้างสรรค์เพิ่มขึ้น จำนวน 20 โครงการ โดยนอกจากจะพิจารณาเรื่องการปรับเปลี่ยนค่านิยมและวัฒนธรรม ในสภาวะที่สังคมไทยกำลังเผชิญหน้ากับความท้าทายด้านคุณธรรม จริยธรรม และค่านิยม แล้วยังพิจารณาจากปัจจัยแนวโน้มสถานการณ์การแพร่ระบาดของโรคติดเชื้อไวรัสโคโรนา 2019 (COVID – 19) และการส่งผลอย่างมีนัยสำคัญต่อเศรษฐกิจและสังคมด้วย โดยสภาพัฒนาการเศรษฐกิจและสังคมแห่งชาติ จะเสนอรายละเอียดโครงการทั้งหมดต่อคณะกรรมการยุทธศาสตร์ชาติและคณะรัฐมนตรี พิจารณาคัดเลือกเป็นโครงการสำคัญประจำปีงบประมาณ พ.ศ. 2566 ต่อไป
วันอาทิตย์ที่ 31 ตุลาคม 2564
ประกาศ ขสมก. ประจำวันที่ 31 ตุลาคม 2564​ พบพนักงานติดเชื้อไวรัส COVID-19 จำนวน​ 1 ราย​
ประกาศ ขสมก. ประจำวันที่ 31 ตุลาคม 2564​ พบพนักงานติดเชื้อไวรัส COVID-19 จำนวน​ 1 ราย​
พนักงานเก็บค่าโดยสารรถธรรมดา สาย 82 เพศหญิง อายุ 19 ปี
วันพุธที่ 4 พฤษภาคม 2565
โฆษกรัฐบาลเผยนายกฯ กำชับให้กรมทรัพย์สินทางปัญญาเดินหน้าแก้ไขปัญหาการละเมิดทรัพย์สินทางปัญญาอย่างต่อเนื่อง
พร้อมมุ่งมั่นพัฒนาระบบทรัพย์สินทางปัญญาให้เกิดการสร้างสรรค์นวัตกรรมและเทคโนโลยีใหม่ ๆ
วันนี้ (3 พ.ค. 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กำชับให้กรมทรัพย์สินทางปัญญาเดินหน้าแก้ไขปัญหาการละเมิดทรัพย์สินทางปัญญาของไทยอย่างต่อเนื่อง หลังจากที่ไทยยังรักษาสถานะอยู่ในบัญชีประเทศที่ต้องจับตามอง (Watch List: WL) จากประกาศสถานะการคุ้มครองทรัพย์สินทางปัญญาของประเทศคู่ค้ารายสำคัญ ภายใต้กฎหมายการค้าสหรัฐฯ มาตรา 301 พิเศษ (Special 301) ประจำปี 2565 ของผู้แทนการค้าสหรัฐอเมริกา (USTR)
โฆษกประจำสำนักนายกรัฐมนตรี กล่าวว่า จากข้อมูลของกรมทรัพย์สินทางปัญญาพบว่า แม้ประเทศไทยจะยังคงรักษาสถานะเดิม ซึ่งยังอยู่ในบัญชีประเทศที่ต้องจับตามอง (Watch List: WL) และยังคงมีข้อห่วงกังวลอยู่บางประการ แต่สหรัฐฯ ชื่นชมไทยที่พัฒนาทรัพย์สินทางปัญญาในหลายมิติ ทั้งด้านการปราบปรามการละเมิดทรัพย์สินทางปัญญา ซึ่งที่ผ่านมากรมทรัพย์สินทางปัญญาบูรณาการการทำงานกับหน่วยงานที่เกี่ยวข้องอย่างต่อเนื่องและมุ่งมั่นแก้ไขปัญหาอย่างจริงจัง พร้อมทั้งผลักดันการแก้ไขกฎหมายสิทธิบัตร การแก้ไขปัญหาการละเมิดลิขสิทธิ์ Software ในภาครัฐ รวมทั้งเมื่อต้นปีที่ผ่านมามีการผลักดันการแก้ไขกฎหมายลิขสิทธิ์สำเร็จ ทำให้ให้ไทยพร้อมเข้าเป็นภาคีสนธิสัญญาว่าด้วยลิขสิทธิ์ขององค์การทรัพย์สินทางปัญญาโลก
นายธนกรฯ กล่าวเพิ่มเติมว่า ด้วยการกำกับดูแลสั่งการของนายกรัฐมนตรี รัฐบาลโดยกรมทรัพย์สินทางปัญญามีความมุ่งมั่นพัฒนาระบบทรัพย์สินทางปัญญาของประเทศอย่างต่อเนื่อง เสริมสร้างและอำนวยความสะดวกให้เกิดการสร้างสรรค์นวัตกรรมและเทคโนโลยีใหม่ ๆ ด้านทรัพย์สินทางปัญญา รวมทั้งจะมีส่วนช่วยยกระดับให้เกิดความเชื่อมั่นต่อนักลงทุนนานาชาติให้เข้ามาดำเนินธุรกิจในประเทศไทยมากยิ่งขึ้น กรมทรัพย์สินทางปัญญาได้ทำงานเชิงรุกจนเกิดผลเป็นรูปธรรม ทั้งการพัฒนาระบบจดทะเบียนแบบ Fast Track การให้คำปรึกษาด้านทรัพย์สินทางปัญญาอย่างครบวงจร การส่งเสริมการสร้างสรรค์และใช้ประโยชน์ทรัพย์สินทางปัญญาในเชิงพาณิชย์ ไปจนถึงการเข้มงวดปราบปรามการละเมิดทรัพย์สินทางปัญญาทุกรูปแบบ
“นายกรัฐมนตรีมีความมุ่งมั่นที่จะแก้ไขปัญหาเรื่องทรัพย์สินทางปัญญาในทุกมิติ เพื่อให้ไทยพ้นจากบัญชีประเทศที่ต้องจับตามอง (Watch List: WL) พร้อมกำชับกรมทรัพย์สินทางปัญญาและหน่วยงานที่เกี่ยวข้องสร้างความเข้าใจกับสหรัฐฯ เพื่อให้รับทราบความก้าวหน้าด้านการคุ้มครองทรัพย์สินทางปัญญาที่รัฐบาลได้ผลักดันอย่างต่อเนื่อง พร้อมเดินหน้าปราบปรามการละเมิดทรัพย์สินทางปัญญาอย่างเข้มงวด อย่างไรก็ตาม นายกรัฐมนตรีได้ชื่นชมกรมทรัพย์สินทางปัญญาและหน่วยงานที่เกี่ยวข้องทุกฝ่ายที่บูรณาการความร่วมมือระหว่างกัน และทำงานเชิงรุกร่วมกัน ทั้งการปราบปราบการละเมิดทรัพย์สินทางปัญญา จัดกิจกรรมรณรงค์ และสร้างความตระหนักรู้ด้านทรัพย์สินทางปัญญามาโดยตลอด ซึ่งนายกรัฐมนตรีขอบคุณเจ้าหน้าที่หน่วยงานที่เกี่ยวข้องทุกคนหวังว่าผลการทำงานจะเห็นผลสำเร็จเป็นรูปธรรม เป็นขวัญและกำลังใจให้เจ้าหน้าที่ทุกคน” โฆษกประจำสำนักนายกรัฐมนตรีกล่าว
วันพฤหัสบดีที่ 1 กรกฎาคม 2564
อันดับความสามารถในการแข่งขันไทย ดีขึ้น 1 อันดับ
วันจันทร์ที่ 28 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
ประเทศไทยได้รับการจัดอันดับความสามารถในการแข่งขันโดยสถาบันการจัดการนานาชาติ หรือ IMD ประจำปีนี้ ดีขึ้น 1 อันดับ เป็นอันดับที่ 28 จาก 64 เขตเศรษฐกิจทั่วโลก และอยู่ในลำดับที่ 3 ของอาเซียน รองจากสิงคโปร์ และมาเลเซีย โดยมีอันดับที่ดีขึ้นใน 3 ด้าน คือ ด้านประสิทธิภาพของภาครัฐ เป็นผลจากความโปร่งใสในการดำเนินงานของภาครัฐและการเร่งรัดปรับปรุงกฎหมายที่เกี่ยวข้องกับการดำเนินธุรกิจ ด้านประสิทธิภาพของภาคธุรกิจ เป็นผลจากการสนับสนุนการจ้างงานและพัฒนาบุคลากร และด้านโครงสร้างพื้นฐานเพื่อการสาธารณูปโภค เทคโนโลยีและการศึกษา ซึ่งเป็นผลมาจากการที่รัฐบาลลงทุนโครงสร้างพื้นฐานขนาดใหญ่อย่างต่อเนื่อง
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 27 สิงหาคม 2564
โครงการเร่งรัดพัฒนาบุคลากรด้านความมั่นคงปลอดภัยไซเบอร์
วันศุกร์ที่ 27 สิงหาคม 2564
Your browser does not support the audio element.
;
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลจัดทำโครงการพัฒนาบุคลากรที่ปฏิบัติหน้าที่รับผิดชอบการรักษาความมั่นคงปลอดภัยแก่ระบบสารสนเทศของหน่วยงานต่าง ๆ ทั้งรัฐและเอกชน ตามนโยบายและแผนว่าด้วยการรักษาความมั่นคงปลอดภัยไซเบอร์ เพื่อยกระดับทักษะความสามารถ และความรู้ความเข้าใจ โดยมีเป้าหมายสร้างบุคลากรและผู้เชี่ยวชาญด้านการรักษาความมั่นคงปลอดภัยไซเบอร์ในหน่วยงานต่าง ๆ ให้รู้เท่าทัน สามารถเฝ้าระวัง ป้องกัน และลดความเสี่ยงจากภัยคุกคามทางไซเบอร์ให้แก่ระบบสารสนเทศของหน่วยงานและระบบสารสนเทศที่สำคัญของประเทศได้ โดยกำหนดเป้าหมายระยะที่ 1 พัฒนาบุคลากร 2,250 คน ให้แล้วเสร็จภายใน 1 ปี
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอังคารที่ 8 มีนาคม 2565
โฆษกรัฐบาล เผย นายกฯ เตรียมประชุม ศบค. ชุดใหญ่ หารือมาตรการช่วงเทศกาลสงกรานต์ 18 มี.ค.นี้  ยืนยันไม่ห้ามจัดกิจกรรมสงกรานต์ ยังเน้นมาตรการ VUCA ฉีดวัคซีนเข็ม 3
โฆษกรัฐบาล เผย นายกฯ เตรียมประชุม ศบค. ชุดใหญ่ หารือมาตรการช่วงเทศกาลสงกรานต์ 18 มี.ค.นี้  ยืนยันไม่ห้ามจัดกิจกรรมสงกรานต์ ยังเน้นมาตรการ VUCA ฉีดวัคซีนเข็ม3 โดยเฉพาะกลุ่มเปราะบางและกลุ่ม 608 ผู้ติดเชื้อโควิด-19 รายใหม่ วันนี้ รวม 18,943 ราย
วันนี้ (8 มี.ค. 65) นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยืนยันยังไม่มีนโยบายหรือแนวคิดในการห้ามจัดกิจกรรมสงกรานต์ในปีนี้ ทั้งนี้ ประชาชนสามารถเดินทางข้ามจังหวัดได้ เพียงแต่ต้องอยู่ภายใต้มาตรการ VUCA (Vaccine, Universal Prevention, Covid Free Setting, ATK) รวมทั้งต้องได้รับวัคซีนป้องกันโควิดกระตุ้นเข็ม 3 ทั้งผู้เดินทางกลับบ้านและผู้ที่อยู่ที่บ้าน เน้นมาตรการป้องกันตนเองทั้งระหว่างเดินทางกลับและระหว่างร่วมกิจกรรม ส่วนสถานที่จัดงานต่างๆ รวมไปถึงต้องมีการสุ่มตรวจ ATK ทั้งก่อนและหลังเดินทางไปต่างจังหวัด พร้อมเน้นย้ำกลุ่มเสี่ยงที่ควรเข้ารับวัคซีนอย่างเร่งด่วน ที่เรียกว่า กลุ่ม “608” ประกอบด้วย 1. กลุ่มผู้สูงอายุตั้งแต่ 60 ปีขึ้นไป 2.กลุ่มผู้ป่วยที่มีโรคประจำตัว 7 โรค คือ โรคทางเดินหายใจเรื้อรัง โรคหัวใจและหลอดเลือด โรคไตวายเรื้อรัง โรคหลอดเลือดสมอง โรคอ้วน โรคมะเร็ง และโรคเบาหวาน และ 3. กลุ่มหญิงตั้งครรภ์ อายุครรภ์ 12 สัปดาห์ขึ้นไป ขอให้รับวัคซีนป้องกันโควิดและการเสียชีวิตอย่างเร่งด่วน ซึ่งในขณะที่ประเทศไทยมีวัคซีนที่เพียงพอและมีประสิทธิภาพ ดังนั้น ขอให้ทุกคนช่วยกันสื่อสารทำความเข้าใจให้กับคนเหล่านี้ เพื่อให้ได้วัคซีนโควิดอย่างทั่วถึง
โฆษกประจำสำนักนายกรัฐมนตรี กล่าวว่า มาตรการความปลอดภัยในช่วงเทศกาลสงกรานต์ และมาตรการอื่น ๆ ทาง ศบค. ชุดใหญ่จะมีการนำเข้าสู่ที่ประชุมในวันที่ 18 มีนาคม นี้ เพื่อผ่อนคลายกิจกรรม กิจการต่าง ๆ ซึ่งคาดหวังว่า ประชาชนจะได้ใช้ชีวิตใกล้เคียงสงกรานต์ปกติ แต่เป็นไปไม่ได้ที่จะใช้ชีวิตปกติ เหมือนช่วงก่อนมีโควิดที่ผ่านมา อย่างไรก็ตาม นายกรัฐมนตรีห่วงกิจกรรมที่อาจจะเกิดความเสี่ยงทำให้ติดโควิดได้ง่ายมากขึ้น ในช่วงเดินทางกลับภูมิลำเนา การรวมตัวของญาติพี่น้อง การพบปะสังสรรค์ รับประทานอาหารร่วมกัน การทำกิจกรรมรดน้ำดำหัวผู้ใหญ่ การสาดน้ำปะแป้ง และกิจกรรมรื่นเริงต่างๆ อย่างไรก็ตาม จะต้องมีการเฝ้าระวังในสถานที่เสี่ยง ดังนั้น ขอให้ประชาชนรณรงค์ปฏิบัติตามมาตรการป้องกันโควิด-19 เว้นระยะห่างระหว่างกัน สวมหน้ากากอนามัยตลอดเวลา ล้างมือบ่อย ๆ ด้วย ///
สำหรับผู้ติดเชื้อโควิด-19 รายใหม่ วันนี้ รวม 18,943 ราย จำแนกเป็น ผู้ป่วยจากในประเทศ 18,877 รายผู้ป่วยมาจากต่างประเทศ 66 ราย ผู้ป่วยสะสม 843,365 ราย (ตั้งแต่ 1 มกราคม 2565) หายป่วยกลับบ้าน 25,005 ราย หายป่วยสะสม 650,609 ราย (ตั้งแต่ 1 มกราคม 2565) ผู้ป่วยกำลังรักษา 224,328 ราย เสียชีวิต 69 ราย ล่าสุดการให้บริการวัคซีน โควิด-19 สะสมอยู่ที่ 125,076,762 โดส เข็มที่ 1 ฉีดสะสม 53,999,327 โดส เข็มที่ 2 ฉีดสะสม 49,869,389 โดส เข็มที่ 3 ฉีดสะสม 19,422,997 โดส เข็มที่ 4 ฉีดสะสม 1,785,049 โดส อย่างไรก็ตาม ทั่วโลกฉีดวัคซีนแล้ว 10,887 ล้านโดส ใน 205 ประเทศ/เขตปกครอง ส่วนอาเซียนฉีดแล้วทุกประเทศ รวมกันกว่า 985.9 ล้านโดส โดยกรุงเทพฯ ยังเป็นพื้นที่ฉีดวัคซีนเข็ม 1 มากสุด (114.4%)
********************************************
วันอังคารที่ 10 พฤษภาคม 2565
ดีอีเอส - ก.ต่างประเทศ ร่วมประชุม APEC TELWG ๖๔  เตรียมความพร้อมก่อนการประชุมระดับหัวหน้าคณะผู้แทนเขตเศรษฐกิจสมาชิกเอเปค ที่จะจัดขึ้น ๑๐-๑๔ พ.ค.นี้
ดีอีเอส - ก.ต่างประเทศ ร่วมประชุม APEC TELWG ๖๔  เตรียมความพร้อมก่อนการประชุมระดับหัวหน้าคณะผู้แทนเขตเศรษฐกิจสมาชิกเอเปค ที่จะจัดขึ้น ๑๐-๑๔ พ.ค.นี้
เมื่อวันที่๙พฤษภาคม ๒๕๖๕นายณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคมเป็นหัวหน้าคณะผู้แทนไทยเข้าร่วมการประชุมHoD & ExCommสำหรับการประชุมคณะทำงานเอเปคด้านโทรคมนาคมและสารสนเทศครั้งที่๖๔(The 64th APEC Telecommunications and Information Working Group: APEC TELWG 64)ซึ่งสป.ดศ.เป็นเจ้าภาพร่วมกับกระทรวงการต่างประเทศณโรงแรมแชงกรี–ลากรุงเทพฯโดยจัดการประชุมเป็นรูปแบบผสม(Hybrid)โดยจะเป็นการเตรียมการระดับหัวหน้าคณะผู้แทนเขตเศรษฐกิจสมาชิกเอเปคสำหรับการประชุมที่จะเกิดขึ้นระหว่างวันที่๑๐–๑๔พฤษภาคม๒๕๖๕โดยมีหัวข้อการหารือเกี่ยวกับ(๑)การดำเนินการตามTELWG ToRปี๒๕๖๕–๒๕๖๘ซึ่งจะต้องมีการปรับโครงสร้างใหม่กำหนดวิธีการเลือกประธานรองประธานประธานกลุ่มกำกับและรองประธานกลุ่มกำกับดำรงตำแหน่งวาระ๒ปีโดยจะเริ่มมีผลในปี๒๕๖๖(๒)การนำเสนอเอกสารPlanning and Prioritization Tableและขอให้พิจารณาแจ้งสถานะของการดำเนินการในตาราง(๓)แนวทางเพื่อเชิญให้สมาชิกเสนอโครงการที่เป็นความร่วมมือข้ามสาขา(๔)การนำเสนอโครงการปัจจุบันของTELWGที่กำลังดำเนินการในปี๒๕๖๕และจะเชิญให้ประธานของแต่ละกลุ่มกำกับทั้ง๓กลุ่มนำเสนอข้อเสนอโครงการใหม่เพื่อให้ที่ประชุมพิจารณา
**********
วันพฤหัสบดีที่ 27 มกราคม 2565
“บิ๊กเกษตรฯ”นำทีมกระชับความสัมพันธ์ไทย-จีน ผลักดันส่งออกสินค้าเกษตรไทยสู่ตลาดแดนมังกร
“บิ๊กเกษตรฯ”นำทีมกระชับความสัมพันธ์ไทย-จีน ผลักดันส่งออกสินค้าเกษตรไทยสู่ตลาดแดนมังกร
วันที่ 25 มกราคม 2565 รัฐมนตรีว่าการกระทรวงเกษตรและสหกรณ์มอบหมายนายระพีภัทร์ จันทรศรีวงศ์ รองปลัดกระทรวงเกษตรและสหกรณ์ นำทีมทุกหน่วยงานภายใต้สังกัดกระทรวงเกษตรฯ ทั้งในและต่างประเทศ เข้าร่วมการประชุมคณะทำงานด้านการเกษตรไทย-จีน ครั้งที่ 12 กับกระทรวงเกษตรฯ จีน เพื่อขยายความร่วมมือและเร่งผลักดันขยายมูลค่าและปริมาณการส่งออกสินค้าเกษตรฯ ไทยไปจีน และที่ประชุมยังได้เห็นชอบโครงการความร่วมมือไทย-จีนใหม่อีก 12 โครงการ อาทิ การพัฒนาเกษตรกรรุ่นใหม่ การพัฒนาระบบการเพาะเลี้ยงสัตว์น้ำ การศึกษาวิจัยพืชและเมล็ดพันธุ์ และการศึกษาดูงานระบบเกษตรอัจฉริยะแบบครบวงจร
นายระพีภัทร์ฯ กล่าวขอบคุณฝ่ายจีนที่สนับสนุนงบประมาณราว 100 ล้านบาทให้กับฝ่ายไทย ผ่านกรอบความร่วมมือแม่โขง-ล้านช้าง โดยได้เน้นย้ำถึงความสำคัญของกรอบความร่วมมือนี้ ซึ่งมีผลกระทบต่อชีวิตความเป็นอยู่ของประชาชนไทย จีน และประเทศที่เชื่อมโยงเส้นทางดังกล่าว ในส่วนของความหลากหลายทางชีวภาพ การชลประทาน การประมงน้ำจืด และพันธุ์ปลาและพืชน้ำ อันเป็นปัจจัยพื้นฐานในการดำรงชีวิตและการพัฒนาที่ยั่งยืน
นอกจากนี้ นายระพีภัทร์ฯ ได้หารือและแลกเปลี่ยนวิสัยทัศน์ในประเด็นความร่วมมือเชิงนโยบายกับฝ่ายจีน โดยทั้ง 2 ฝ่ายชูนโยบายด้านเกษตรกรรมยั่งยืน นโยบาย 3S ว่าด้วยความปลอดภัยของสินค้าเกษตรและอาหาร ความมั่นคงด้านเกษตรกรรม และความยั่งยืนภาคการเกษตร นโยบาย BCG การพัฒนาเกษตรกรอัจฉริยะ การขจัดปัญหาความยากจน และการพัฒนาและวิจัยวัคซีนปศุสัตว์ เพื่อเตรียมพร้อมและปรับตัวให้สอดคล้องกับสภาวะโลกในยุค post covid อันใกล้ ซึ่งฝ่ายจีนเห็นด้วยกับฝ่ายไทยที่จะกำหนดประเด็นความร่วมมือในอนาคตโดยอ้างอิงจากนโยบายข้างต้น
ต่อมาในที่ประชุม นายระพีภัทร์ฯ กล่าวว่า กระทรวงเกษตรฯ ตระหนักถึงความสำคัญในประเด็นการค้าและการเปิดตลาดการค้าสินค้าเกษตรและอาหารกับจีนอย่างมาก เนื่องจากเป็นตลาดนำเข้าสินค้าเกษตรที่ใหญ่ที่สุดในโลก ขณะเดียวกันก็เป็นตลาดที่ทรงอิทธิพลและมีอำนาจในการต่อรองสูง จึงเป็นทั้งโอกาสและความท้าทายของสินค้าเกษตรและอาหารของไทย กระทรวงเกษตรฯ กำหนดจัดประชุม JTC-SPS ครั้งที่ 7 กับกระทรวงศุลกากรจีน ในช่วงเดือนกุมภาพันธ์ที่จะถึง โดยมีสำนักงานมาตรฐานสินค้าเกษตรและอาหารแห่งชาติเป็นหัวหน้าคณะฝ่ายไทย พร้อมทั้งได้มอบหมายกรมวิชาการเกษตรและหน่วยงานที่เกี่ยวข้อง จัดเตรียมท่าทีการเจรจาแก้ไขปัญหาและอุปสรรค เพื่ออำนวยความสะดวกและส่งเสริมการค้าและขยายการเปิดตลาดสินค้าเกษตรและอาหารไทยสู่จีน
นายระพีภัทร์กล่าวปิดการประชุมพร้อมทั้งกล่าวอวยพรฝ่ายจีนในโอกาสการเฉลิมฉลองวันตรุษจีน เป็นภาษาจีนกลาง ซึ่งเป็นการตอกย้ำความสำเร็จของการประชุมในครั้งนี้และสะท้อนให้เห็นถึงความสัมพันธ์ทางการทูตระหว่างไทยและจีนได้เป็นอย่างดี สร้างความพอใจให้กับฝ่ายจีนเป็นอย่างมาก โดยฝ่ายจีนให้คำมั่นที่จะจับมือกับฝ่ายไทยในการเร่งรัดการผลักดันความร่วมมือด้านการพัฒนาภาคเกษตรอย่างมีประสิทธิภาพและเป็นรูปธรรมเพื่อให้เกิดประโยชน์ต่อประชาชนทั้ง 2 ฝ่าย ต่อไป
วันพุธที่ 1 ธันวาคม 2564
นายนฤตม์ เทอดสถีรศักดิ์ รองเลขาธิการบีโอไอ กล่าวปาฐกถาเรื่อง “Thailand Smart Cities: Turning the Future into Reality”
นายนฤตม์ เทอดสถีรศักดิ์ รองเลขาธิการบีโอไอ กล่าวปาฐกถาเรื่อง “Thailand Smart Cities: Turning the Future into Reality”  ในงาน APAC Summit 2021
เมื่อวันที่ 25 พฤศจิกายน 2564 นายนฤตม์ เทอดสถีรศักดิ์ รองเลขาธิการบีโอไอ ได้กล่าวปาฐกถาเรื่อง “Thailand Smart Cities: Turning the Future into Reality” ในงาน APAC Summit 2021 จัดโดย Plug and Play Tech Center ซึ่งเป็น Tech Venture Capital และ Accelerator รายใหญ่ของสหรัฐอเมริกา โดยมีผู้บริหารภาคธุรกิจ นักลงทุน และสตาร์ทอัพด้านเทคโนโลยีชั้นนำจากทั่วโลกเข้าร่วมงานด้วย
วันพุธที่ 9 กุมภาพันธ์ 2565
กรมทางหลวงชนบทก่อสร้างสะพานข้ามคลองผันน้ำคลองชุมพร จังหวัดชุมพร คืบหน้ากว่า 70%
ลดระยะเวลาในการเดินทางและการขนส่งระหว่างสองฝั่ง ยกระดับมาตรฐานงานทาง สัญจร  อย่างสะดวกปลอดภัย ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม ก่อสร้างสะพานข้ามคลองผันน้ำคลองชุมพร ตำบลตากแดด อำเภอเมือง จังหวัดชุมพร เพื่อลดระยะเวลาการเดินทางระหว่างสองฝั่งคลองและอำนวยความสะดวกในการคมนาคมขนส่งผลผลิตทางการเกษตรสู่ตัวเมือง ช่วยบรรเทาความเดือดร้อนในการสัญจรของประชาชนในพื้นที่ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการยกระดับมาตรฐานงานทางเพื่อพัฒนาประสิทธิภาพความสะดวกปลอดภัยบนเส้นทางในโครงข่ายคมนาคมอย่างต่อเนื่อง
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า พื้นที่บริเวณสองฝั่งคลองชุมพรเป็นพื้นที่การทำเกษตรกรรม เช่น สวนปาล์ม สวนมะพร้าว จึงมีการสัญจรและการขนส่งสินค้าทางการเกษตรในพื้นที่ระหว่างสองฝั่งคลองเป็นจำนวนมาก แต่เนื่องจากการเดินทางข้ามคลองต้องใช้เส้นทางอ้อมเป็นระยะทางไกล ประกอบกับบริเวณคลองชุมพรมีการขุดขยายคลองเพื่อผันน้ำในช่วงฤดูฝนหรือช่วงมรสุม ส่งผลให้เกิดความไม่สะดวกในการสัญจร ประชาชนต้องใช้เวลาในการเดินทางและการขนส่งสินค้าเพิ่มมากขึ้น ทช. จึงได้ดำเนินการก่อสร้างสะพานข้ามคลองผันน้ำคลองชุมพร ตำบลตากแดด อำเภอเมือง จังหวัดชุมพร โดยก่อสร้างสะพานคอนกรีตเสริมเหล็ก ความยาว 128 เมตร ความกว้าง 9 เมตร พร้อมก่อสร้างถนนเชิงลาดเชื่อมสะพานทั้งสองฝั่ง ติดตั้งไฟฟ้าแสงสว่างและอุปกรณ์อำนวยความปลอดภัย เช่น หลักนำโค้งและราวเหล็กกันอันตรายโดยใช้งบประมาณทั้งสิ้น 28,274,500 บาท เมื่อก่อสร้างแล้วเสร็จจะช่วยลดระยะเวลาในการขนส่งผลผลิตทางการเกษตรเข้าสู่ตัวเมืองและร่นระยะการเดินทางระหว่างสองฝั่งคลองให้มีความสะดวกรวดเร็วมากขึ้น รองรับปริมาณการเดินทางที่จะขยายตัวเพิ่มขึ้นในอนาคต ปัจจุบันโครงการดังกล่าวมีความคืบหน้าการดำเนินงานไปแล้วกว่า ร้อยละ 70 ซึ่งอยู่ระหว่างการก่อสร้างส่วนราวสะพานและถนนเชิงลาดคอสะพาน คาดว่าจะดำเนินการก่อสร้าง แล้วเสร็จพร้อมเปิดให้ประชาชนใช้สัญจรได้ภายในเดือนมีนาคม 2565
วันศุกร์ที่ 17 กันยายน 2564
ไอแบงก์ ขยายวงเงินสินเชื่อ Soft Loan ฟื้นฟูธุรกิจ ช่วยเหลือผู้ประกอบการธุรกิจสู้โควิด
ธนาคารอิสลามแห่งประเทศไทย (ไอแบงก์) ขยายวงเงินสินเชื่อ Soft Loan ฟื้นฟูธุรกิจสำหรับลูกค้าเดิม และลูกค้าใหม่ที่เป็นผู้ประกอบการธุรกิจ คิดอัตรากำไรพิเศษ 2% ต่อปี ใน 2 ปีแรก พร้อมฟรีค่าธรรมเนียม ช่วยเหลือและฟื้นฟูผู้ประกอบการฝ่าผลกระทบทาง ศก.และภัยโควิด
ธนาคารอิสลามแห่งประเทศไทย (ไอแบงก์) ขยายวงเงินสินเชื่อ Soft Loan ฟื้นฟูธุรกิจสำหรับลูกค้าเดิม และลูกค้าใหม่ที่เป็นผู้ประกอบการธุรกิจ คิดอัตรากำไรพิเศษ 2% ต่อปี ใน 2 ปีแรก พร้อมฟรีค่าธรรมเนียม เพื่อช่วยเหลือและฟื้นฟูผู้ประกอบการธุรกิจฝ่าผลกระทบทางเศรษฐกิจและภัยโควิด
โครงการสินเชื่อ Soft Loan ฟื้นฟูธุรกิจ ตามมาตรการของธนาคารแห่งประเทศไทย (ธปท.) เป็นโครงการที่ไอแบงก์ได้ให้ความช่วยเหลือลูกค้าของธนาคารที่มีวงเงินสินเชื่อรวมไม่เกิน 500 ล้านบาท โดยให้วงเงินสูงสุดไม่เกิน 30% ของวงเงินสินเชื่อรวมที่มีอยู่กับธนาคาร แต่ไม่เกิน 150 ล้านบาท (ไม่รวมภาระผูกพันและวงเงินสินเชื่อเพื่ออุปโภคบริโภค) และลูกค้าใหม่ที่ไม่มีวงเงินสินเชื่อกับสถาบันการเงินใด จะได้วงเงินสูงสุดไม่เกิน 20 ล้านบาท (ไม่รวมวงเงินสินเชื่อเพื่อการอุปโภคบริโภค)
ทั้งนี้ เพื่อเพิ่มเติมความช่วยเหลือลูกค้าเดิมและลูกค้าใหม่ ธนาคารได้ปรับเพิ่มวงเงินการให้สินเชื่อดังนี้ กรณีเป็นลูกค้าที่มีวงเงินกับธนาคารอยู่แล้ว วงเงินสูงสุดที่จะได้รับพิจารณาไม่เกินร้อยละ 30 ของวงเงินสินเชื่อเดิม หรือไม่เกิน 50 ล้านบาท แล้วแต่จำนวนใดจะสูงกว่า แต่ไม่เกิน 150 ล้านบาท ส่วนลูกค้าใหม่ที่ยังไม่เคยมีวงเงินสินเชื่อกับสถาบันการเงินใด ธนาคารจะพิจารณาให้วงเงินสินเชื่อสูงสุด 50 ล้านบาท (รวมทุกสถาบันการเงิน) โดยลูกค้าบางรายอาจต้องใช้บรรษัทประกันสินเชื่ออุตสาหกรรมขนาดย่อม (บสย.) หรือ หลักทรัพย์อื่นตามที่ธนาคารกำหนด สินเชื่อ Soft Loan ฟื้นฟูธุรกิจ คิดอัตรากำไรพิเศษเพียง 2% ต่อปี ใน 2 ปีแรก (ยกเว้นกำไร 6 เดือนแรก) ปีที่ 3-5 คิดกำไรไม่เกิน 7% ต่อปี ผ่อนได้นานสูงสุด 5 ปี พร้อมฟรีค่าธรรมเนียม Front–end Fee ค่านิติกรรมสัญญา และยกเว้นค่าธรรมเนียมชำระคืนเสร็จสิ้นก่อนครบกำหนดอายุสัญญา (Prepayment Fee)
ลูกค้าและผู้ประกอบการธุรกิจที่สนใจ สามารถติดต่อสอบถามรายละเอียดและยื่นสมัครสินเชื่อได้ที่ไอแบงก์ ทุกสาขาทั่วประเทศ ตั้งแต่วันนี้ไปจนกว่าวงเงินโครงการจะเต็ม สอบถามข้อมูลเพิ่มเติม โทร. ibank Call Center 1302
วันเสาร์ที่ 20 พฤศจิกายน 2564
นายกฯ ห่วงน้ำเจ้าพระยาหนุนสูง-อุทกภัยใต้ภาคใต้ กำชับหน่วยงาน รับมือสถานการณ์ ดูแลประชาชน
รองโฆษกรัฐบาลเผย นายกฯ ห่วงน้ำเจ้าพระยาหนุนสูง-อุทกภัยใต้ภาคใต้ กำชับหน่วยงาน รับมือสถานการณ์ ดูแลประชาชน
เมื่อวันที่20พ.ย.น.ส.ไตรศุลีไตรสรณกุลรองโฆษกประจําสํานักนายกรัฐมนตรีเปิดเผยว่าพล.อ.ประยุทธ์จันทร์โอชานายกรัฐมนตรีและรมว.กลาโหมรับทราบรายงานสถานการณ์แม่น้ำเจ้าพระยาจากสถาบันสารสนเทศทรัพยากรน้ำ(องค์การมหาชน)หรือสสน.รายงานข้อมูลจากโทรมาตรวัดระดับน้ำบริเวณปากแม่น้ำเจ้าพระยาณป้อมพระจุลจอมเกล้าโดยคาดการณ์ระดับน้ำทะเลหนุนจะกลับมาสูงขึ้นในช่วงตั้งแต่วันที่19-24พ.ย.แต่ไม่สูงเท่ากับช่วงวันที่8-10พ.ย.ที่ผ่านมาคาดว่าสถานการณ์ที่เกิดขึ้นจะไม่รุนแรงและไม่ส่งผลกระทบกับพื้นที่ลุ่มต่ำริมแม่น้ำเจ้าพระยาและลำน้ำสาขามาก
น.ส.ไตรศุลีกล่าวว่านายกรัฐมนตรีมีความห่วงใยประชาชนกำชับให้หน่วยงานที่เกี่ยวข้องไม่ว่าจะเป็นกรมป้องกันและบรรเทาสาธารณภัย(ปภ.)ผู้ว่าราชการจังหวัดลุ้มน้ำเจ้าพระยากรุงเทพมหานครฯลฯเตรียมความพร้อมรองรับสถานการณ์ในกรณีน้ำในแม่น้ำเจ้าพระยาหนุนสูงท่วมบ้านเรือนประชาชนนอกจากนี้นายกรัฐมนตรียังเน้นย้ำระบบการแจ้งประชาชนจะต้องมีประสิทธิภาพเพื่อที่ประชาชนจะได้เตรียมความพร้อมรับสถานการณ์ลดความเสียหายที่จะเกิดขึ้นแก่ชีวิตและทรัพย์สินของประชาชนอย่างไรก็ตามคาดการณ์ว่าสถานการณ์จะไม่รุนแรงและไม่ส่งผลกระทบต่อประชาชนมากนักแต่ขอให้ประชาชนติดตามการข้อมูลข่าวสารและแจ้งเตือนจากหน่วยงานภาครัฐ
น.ส.ไตรศุลีกล่าวว่านายกรัฐมนตรียังห่วงใยประชาชนในพื้นที่ภาคใต้หลังกองอำนวยการป้องกันและบรรเทาสาธารณภัยกลาง(กอปภ.ก)โดยกรมป้องกันและบรรเทาสาธารณภัย(ปภ.)กระทรวงมหาดไทยแจ้งจังหวัดประจวบคีรีขันธ์และ10จังหวัดภาคใต้เฝ้าระวังสถานการณ์อุทกภัยน้ำท่วมฉับพลันน้ำป่าไหลหลากในช่วงวันที่23 -25พ.ย.นี้โดยขอให้หน่วยงานที่เกี่ยวข้องได้ประสานหน่วยงานท้องถิ่นเตรียมความพร้อมรับสถานการณ์ทั้งกำลังพลและเครื่องอุปกรณ์โดยปฏิบัติตามแผนการเผชิญเหตุอย่างเคร่งครัดและแจ้งเตือนประชาชนให้ทราบทั่วกัน
————-
วันจันทร์ที่ 8 พฤศจิกายน 2564
รมช.ประภัตร นำทีมข้าราชการกระทรวงเกษตรฯ  ลงพื้นที่จังหวัดสุพรรณบุรี ติดตามสถานการณ์น้ำ          รับฟังปัญหา พร้อมสั่งการลดระดับน้ำทุ่งรับน้ำโพธิ์พระยา
รมช.ประภัตร นำทีมข้าราชการกระทรวงเกษตรฯ  ลงพื้นที่จังหวัดสุพรรณบุรี ติดตามสถานการณ์น้ำ          รับฟังปัญหา พร้อมสั่งการลดระดับน้ำทุ่งรับน้ำโพธิ์พระยา คาดสถานการณ์บรรเทาลงภายใน 3 วัน
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์ลงพื้นที่วัดดอนไข่เต่าตำบลวัดโบสถ์อำเภอบางปลาม้าจังหวัดสุพรรณบุรีติดตามสถานการณ์น้ำพร้อมรับฟังและหารือแนวทางแก้ไขปัญหาของประชาชนในพื้นที่โดยมีนายพงษ์ศักดิ์อัครมณีรักษาการผู้อำนวยการส่วนบริหารจัดการน้ำสำนักงานชลประทานที่12กรมชลประทานพร้อมด้วยหัวหน้าส่วนราชการในพื้นที่ผู้นำภาคประชาชนและประชาชนในพื้นที่ให้การต้อนรับและร่วมหารือ
สำหรับจังหวัดสุพรรณบุรีอยู่ในกลุ่มลุ่มน้ำเจ้าพระยาซึ่งประกอบด้วยจังหวัดอุทัยธานีจังหวัดชัยนาทจังหวัดอ่างทองจังหวัดสิงห์บุรีและจังหวัดสุพรรณบุรีต้องดูสถานการณ์น้ำที่4เขื่อนหลักเขื่อนภูมิพลเขื่อนสิริกิติ์เขื่อนเเควน้อยบำรุงแดนและเขื่อนป่าสักโดยในช่วงหนึ่งเดือนที่ผ่านมาฝนตกใต้เขื่อนทำให้ต้องมีการระบายน่ำท้ายเขื่อนและน้ำต้องไหลมารวมกันที่จังหวัดนครสวรรค์แล้วไหลเข้าสู่เขื่อนเจ้าพระยาจังหวัดชัยนาททำให้ต้องผันน้ำท้ายเขื่อนเจ้าพระยาเข้าสู่ระบบชลประทานแต่เนื่องจากปริมาณฝนที่ตกในพื้นที่จังหวัดสุพรรณบุรีส่งผลให้มวลน้ำมากเกินกว่าระบบชลประทานจะบริการจัดการได้ทำให้ลำน้ำเจ้าพระยาริมตลิ่งทั้งสองฝั่งเกิดน้ำท่วมซึ่งการบริหารจัดการน้ำต้องดูภาพรวมให้เกิดความเสียหายเกิดผลกระทบน้อยที่สุดดังนั้นในพื้นที่จังหวัดสุพรรณบุรีที่มีปริมาณน้ำเพิ่มขึ้นไม่ว่าจะมาจากจังหวัดกาญจนบุรีหรือในที่ตกในพื้นที่ทำให้ไม่สามารถระบายลงเเม่น้ำท่าจีนได้ทั้งหมดส่งผลให้เกิดสถานการณ์น้ำท่วมขึ้นในพื้นที่อยู่อาศัยของประชาชนถึงวันนี้สถานการณ์ดีขึ้นแต่ก็ต้องใช้เวลาเพื่อบริหารจัดการให้กลับสู่ภาวะปกติเพราะยังมีอีกหลายปัจจัยไม่ว่าจะเป็นการหนุนของน้ำทะเลหรือปริมาณฝนที่ตกในพื้นที่
รมช.ประภัตรได้สั้งการหน่วยงานชลประทานในพื้นที่ให้บรรเทาความเดือดร้อนให้กับประชาชนในพื้นที่ทุ่งรับน้ำโพธ์พระยาอำเภอสองพี่น้องอำเภอบางปลาม้าและอำเภออู่ทองโดยให้ลดการระบายน้ำท้ายเขื่อนกะเสียวที่ลงสู่แม่น้ำท่าจีนและให้ดำเนินการหน่วงน้ำจากเขื่อนพลเทพเพื่อลดการระบายน้ำลงและให้โครงการส่งน้ำและบำรุงรักษาท่าโบสถ์สามชุกโพธิ์พระยาร่วมกันผันน้ำเข้าทุ่งเพื่อลดปริมาณน้ำในแม่น้ำท่าจีนสุดท้ายได้สั้งการกรมชลประทานสนับสนุนเครื่องผลักดันน้ำที่สะพานข้ามแม่น้ำท่าจีนโดยให้เร่งจัดหาวันนี้6เครื่องภายใน6โมงเย็นและจะเร่งดำเนินการหามาเพิ่มอีก14เครื่องภายในสัปดาห์นี้
ทั้งนี้ได้สั่งการให้กรมชลประทานดูแลภาพรวมให้พี่น้องประชาชนสามารถใช้ชีวิตสัญจรได้ตามปกติซึ่งคาดว่าตามข้อสั่งการแล้วระดับน้ำที่ท่วมพื้นที่พักอาศัยและเส้นทางสัญจรจะลดลงภายใน3วันส่วนในเรื่องการระบายน้ำออกจากทุ่งนั้นสำหรับจังหวัดสุพรรณบุรีคาดว่าจะเป็นช่วงเดือนธันวาคม2564
วันอังคารที่ 3 พฤษภาคม 2565
โฆษกรัฐบาลเผย "นายกฯ" มั่นใจสถานการณ์การแพร่ระบาดโควิด-19 เป็นไปตามคาดการณ์ของ ศบค. และสธ. แต่ยังขอประชาชนร่วมมือฉีดวัคซีน เพื่อลดจำนวนผู้เสียชีวิตจากโควิด-19
โฆษกรัฐบาลเผย "นายกฯ" มั่นใจสถานการณ์การแพร่ระบาดโควิด-19 เป็นไปตามคาดการณ์ของ ศบค. และสธ. แต่ยังขอประชาชนร่วมมือฉีดวัคซีน เพื่อลดจำนวนผู้เสียชีวิตจากโควิด-19 วันนี้ พบผู้ติดเชื้อโควิด-19 รายใหม่ 9,721 ราย
วันนี้ (3 พฤษภาคม 2565) นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามตัวเลขผู้ติดเชื้อโควิด-19 จำนวนผู้ป่วยปอดอักเสบ และจำนวนผู้เสียชีวิตใหม่รายวัน แม้สถานการณ์การแพร่ระบาดโควิด-19 ในไทย เป็นไปตามคาดการณ์ของศูนย์บริหารสถานการณ์โควิด-19 (ศบค.) จำนวนผู้ติดเชื้อรายใหม่เริ่มอยู่ในระดับทรงตัว แต่อัตราการเสียชีวิตในประเทศไทยยังคงสูงเมื่อเทียบกับจำนวนผู้ติดเชื้อรายวัน นายกรัฐมนตรียังเน้นย้ำประชาชนให้ความสำคัญในการฉีดวัคซีนทั้งเข็มหลักและเข็มกระตุ้น เพื่อลดอัตราการติดเชื้อ และลดการสูญเสียชีวิตเพื่อเตรียมพร้อมให้โควิด-19 เข้าสู่โรคประจำถิ่น ทั้งนี้กระทรวงสาธารณสุข พบว่าผู้ป่วยที่เสียชีวิตมาจากสาเหตุของโรคอื่นร่วมด้วย ดังนั้น การแยกกลุ่มผู้เสียชีวิตจากโรคร่วมแต่ติดเชื้อโควิด-19 กับผู้เสียชีวิตที่ติดเชื้อโควิด-19 ที่มีภาวะปอดอักเสบและเสียชีวิต จะทำให้สามารถวางแผนการรักษาพยาบาลในอนาคตได้ ซึ่งจะส่งผลต่อแนวทางการลดอัตราการเสียชีวิตของทั้งสองกลุ่มด้วย ซึ่งจะนำไปสู่การเป็นโรคประจำถิ่นต่อไป
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 9,721 ราย จำแนกเป็น ผู้ติดเชื้อในประเทศ 9,670 ราย และผู้ป่วยมาจากต่างประเทศ 51 ราย ผู้เสียชีวิตเพิ่มขึ้น 77 ราย ผู้ที่กำลังรักษาตัว 118,567 ราย และมียอดผู้ที่หายป่วยกลับบ้านแล้ว 20,145 ราย ทำให้มียอดผู้ป่วย ยืนยันสะสมตั้งแต่ 1 ม.ค. 65 จำนวน 2,058,101 ราย จำนวนผู้ที่หายป่วยสะสมจำนวน 1,956,697 ราย จำนวนผู้ป่วยปอดอักเสบรักษาตัวอยู่ในโรงพยาบาล 1,669 ราย เฉลี่ยจังหวัดละ 22 ราย อัตราครองเตียง ร้อยละ 21.2 ขณะที่รายงานภาพรวมการฉีดวัคซีนโควิด-19 สรุปจำนวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 1 พ.ค. 65 รวม 133,869,962 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 56,303,713 โดส ผู้ได้รับวัคซีนเข็มที่ 2 สะสม 51,349,203 โดส และผู้ได้รับวัคซีนเข็มที่ 3 สะสม 23,492,850 และผู้ได้รับวัคซีนเข็ม 4 สะสม 2,724,196 โดส
วันจันทร์ที่ 1 พฤศจิกายน 2564
ผู้ว่าการรถไฟแห่งประเทศไทยนำคณะผู้บริหาร ลงพื้นที่ตรวจติดตามความก้าวหน้าโครงการก่อสร้างรถไฟทางคู่สายตะวันออกเฉียงเหนือ
พร้อมเยี่ยมเยียนให้กำลังใจ และมอบถุงยังชีพบรรเทาความเดือดร้อนแก่เจ้าหน้าที่ รฟท. และครอบครัวที่ได้รับผลกระทบจากอุทกภัย
เมื่อวันที่ 28 - 29 ตุลาคม 2564 นายนิรุฒ มณีพันธ์ ผู้ว่า การรถไฟแห่งประเทศไทย (รฟท.) กระทรวงคมนาคม นำคณะผู้บริหาร รฟท. ลงพื้นที่ติดตามความคืบหน้าโครงการก่อสร้างรถไฟทางคู่สายตะวันออกเฉียงเหนือ พร้อมทั้งเยี่ยมเยียนมอบถุงยังชีพให้กำลังใจแก่เจ้าหน้าที่ รฟท. และผู้ปฏิบัติหน้าที่ในพื้นที่ประสบอุทกภัย ตลอดจนร่วมประชุมกับหน่วยงานภาครัฐภาคเอกชนของจังหวัดนครราชสีมา บูรณาการพัฒนาการขนส่งทางรางร่วมกัน
นายนิรุฒ มณีพันธ์ ผู้ว่ารฟท. เปิดเผยว่า รฟท. ให้ความสำคัญอย่างยิ่งต่อการพัฒนาโครงการรถไฟทางคู่ตามนโยบายของรัฐบาล และมีการติดตามความก้าวหน้าโครงการลงทุนอย่างต่อเนื่อง โดยล่าสุดได้ลงพื้นที่ตรวจเยี่ยมโครงการก่อสร้างรถไฟทางคู่สายตะวันออกเฉียงเหนือ ช่วงเส้นทางฉะเชิงเทรา - คลองสิบเก้า - แก่งคอย ซึ่งเป็นเส้นทางสำคัญที่อำนวยความสะดวกในการเดินทางและขนส่งสินค้าแก่พี่น้องประชาชนระหว่างภาคกลางกับภาคอีสานขณะเดียวกัน ยังได้เยี่ยมเยียนพบปะเจ้าหน้าที่ พนักงาน ลูกจ้างรฟท. เพื่อรับฟังความคิดเห็นและให้กำลังใจในการปฏิบัติหน้าที่ ตลอดจนมอบถุงยังชีพ “ชุดห่วงใยคนรถไฟ” แก่เจ้าหน้าที่รฟท. และครอบครัวที่ปฏิบัติหน้าที่ในพื้นที่ที่ได้รับผลกระทบจากอุทกภัย เพื่อบรรเทาความเดือดร้อนและสร้างกำลังใจในการทำงาน บริเวณสถานีชุมทางแก่งคอยและนครราชสีมา
นายนิรุฒ กล่าวว่า รฟท. ร่วมประชุมกับหน่วยงานภาครัฐภาคเอกชนของจังหวัดนครราชสีมา เพื่อแลกเปลี่ยนความเห็น ตลอดจนบูรณาการความร่วมมือกับหน่วยงานต่างๆ ในการนำพื้นที่ของรฟท. มาใช้ประโยชน์ เพื่อสนับสนุนการเชื่อมโยง และพัฒนาการขนส่งทางรางกับระบบโลจิสติกส์ภายในจังหวัด ตลอดจนหาแนวทางส่งเสริมให้ประชาชน ผู้ประกอบการหันมาใช้บริการในระบบขนส่งทางรางเพิ่มขึ้นในอนาคต นอกจากนี้ ได้ตรวจเยี่ยมติดตามการปรับปรุงรถโดยสาร และเดินทางไปตรวจความก้าวหน้าในการก่อสร้างทางคู่และอุโมงค์ ระหว่างสถานีหินลับ - ผาเสด็จ ซึ่งอยู่บริเวณทางคู่ช่วงมาบกะเบา - ชุมทางถนนจิระ รวมถึงเยี่ยมชมจุดก่อสร้างโรงซ่อมในโครงการรถไฟไทย - จีน และจุดเปลี่ยนผู้โดยสารและสินค้าในอนาคตที่สถานีเชียงรากน้อยอีกด้วย
วันพุธที่ 15 มิถุนายน 2565
Cabinet approves implementation of “BCG (U2T for BCG and Regional Development)” program
Cabinet approves implementation of “BCG (U2T for BCG and Regional Development)” program
June 14, 2022, Government Spokesperson Thanakorn Wangboonkongchana disclosed a resolution of the cabinet meeting which approved for Ministry of Higher Education, Science and Innovation to implement “BCG (U2T for BCG and Regional Development)” program in 7,435 Tambons (sub-districts) of 77 provinces for the total budget of 3,566.28 million Baht.
The BCG (U2T for BCG and Regional Development) is aimed to enhance capacity and competitiveness of local BCG manufacturing and service sector with knowhow, technologies, and innovations. Target groups are new graduates of not over 5 years and local people/laid-off workers, whose basic skills related to the BCG economy will be enhanced. Thailand Community Big Data (TCD) will also be developed to cover every single area in the country.
Under the program more than 15,000 activities, e.g., technology transfer, business matching, marketing management, etc., will be held in 7,435 Tambons throughout the country. University responsible for respective Tambon will take charge in mobilizing the program, using TCD for planning and sustainable development of the community.
According to the Government Spokesperson, the “BCG (U2T for BCG and Regional Development)” program is expected to help increase sales of local products and services by no less than 10%, create employment of more than 68,350 new graduates, and generate over 600 million Baht/month.
วันศุกร์ที่ 1 ตุลาคม 2564
"กลาโหมจัดพิธีรับส่งหน้าที่ มอบการบังคับบัญชา และพิธีสวนสนามเทิดเกียรติปลัดกระทรวงกลาโหม"
ในวันพฤหัสบดีที่ 30 กันยายน เวลา16.00 น. ณ ลานอเนกประสงค์ในศาลาว่าการกลาโหม มีการประกอบพิธีรับ-ส่งหน้าที่และมอบการบังคับบัญชาปลัดกระทรวงกลาโหม
ระหว่าง พล.อ.ณัฐ อินทรเจริญ และ พล.อ.วรเกียรติ รัตนานนท์ และพิธีสวนสนามของกองทหารเกียรติยศผสม 3 เหล่าทัพ ตามที่ได้มีพระราชโองการ โปรดเกล้าฯให้นายทหารรับราชการสนองพระเดชพระคุณให้ พล.อ.วรเกียรติ รัตนานนท์ เสนาธิการทหารบก เป็น ปลัดกระทรวงกลาโหม ตั้งแต่วันที่ 1 ต.ค.2564 แทน พล.อ.ณัฐ อินทรเจริญ ซึ่งพ้นวาระตำแหน่งฯ เนื่องจากเกษียณอายุราชการ
วันพฤหัสบดีที่ 14 ตุลาคม 2564
นายกรัฐมนตรี เร่งสำรวจพื้นที่น้ำท่วมเตรียมออกมาตรการเยียวยา พร้อมขอความร่วมมือทุกภาคส่วนในการเปิดประเทศ ฟื้นฟูการท่องเที่ยว แก้ไขปัญหาเศรษฐกิจ
นายกรัฐมนตรี เร่งสำรวจพื้นที่น้ำท่วมเตรียมออกมาตรการเยียวยา พร้อมขอความร่วมมือทุกภาคส่วนในการเปิดประเทศ ฟื้นฟูการท่องเที่ยว แก้ไขปัญหาเศรษฐกิจ
วันนี้ (14 ต.ค.64) เวลา 13.10 น. ณ บริเวณทางเชื่อมตึกสันติไมตรี ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์สื่อมวลชนภายหลังการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) ครั้งที่ 16/2564 ย้ำรัฐบาลได้ให้ความสำคัญและเร่งแก้ไขปัญหาน้ำท่วมอย่างเร่งด่วน คาดว่าจะสามารถลดความเสียหายให้น้อยลงได้ ตอนนี้ได้สำรวจพื้นที่ที่ได้รับผลกระทบจากน้ำท่วม เช่น พื้นที่ลุ่มต่ำ พื้นที่ที่ตั้งอยู่บริเวณทางระบายน้ำตามธรรมชาติ เป็นต้น เพื่อกำหนดมาตรการช่วยเหลือเยียวยา เพื่อลดความเดือดร้อนของประชาชนที่ได้รับผลกระทบ
นายกรัฐมนตรียังกล่าวถึงการลงพื้นที่สำรวจในพื้นที่ชุมชนริมแม่น้ำเจ้าพระยา ประชาชนมีความพึงพอใจกับมาตรการช่วยเหลือและเยียวยาของรัฐ หลังจากนี้ ยังจะพิจารณาในส่วนของมาตรการพักชำระหนี้ให้กับผู้ได้รับความเดือดร้อนจากน้ำท่วมด้วย โดย นายกรัฐมนตรียืนยันว่าจะทำให้ดีที่สุด
วันพฤหัสบดีที่ 24 กุมภาพันธ์ 2565
กระทรวงเกษตรฯ เห็นชอบผลพยากรณ์ปริมาณผลผลิตสินค้าเกษตร ปีเพาะปลูก 2565/66 และปี 2565
กระทรวงเกษตรฯ เห็นชอบผลพยากรณ์ปริมาณผลผลิตสินค้าเกษตร ปีเพาะปลูก 2565/66 และปี 2565 พร้อมสนับสนุนเกษตรกรในด้านต่าง ๆ เพื่อลดต้นทุนและเพิ่มผลผลิตทางการเกษตร
ดร.ทองเปลว กองจันทร์ ปลัดกระทรวงเกษตรและสหกรณ์ เป็นประธานการประชุมคณะกรรมการพัฒนาคุณภาพข้อมูลปริมาณการผลิตสินค้าเกษตร ครั้งที่ 1/2565 ณ กระทรวงเกษตรและสหกรณ์ และระบบการประชุมทางไกลออนไลน์ (Zoom Meeting) โดยที่ประชุมได้พิจารณาให้ความเห็นชอบรายงานข้อมูลปริมาณการผลิตสินค้าเกษตรในช่วงปี 2562 – 2564 ที่ผ่านมา ได้แก่ ข้าวนาปรัง ข้าวโพดเลี้ยงสัตว์ ถั่วเหลือง มันสำปะหลังโรงงาน ปาล์มน้ำมัน ลิ้นจี่ เงาะ มังคุด ลองกอง โคเนื้อ สุกร ปลานิล และปลาดุก
พร้อมทั้งมีมติเห็นชอบผลพยากรณ์ปริมาณผลผลิตสินค้าเกษตร ปีเพาะปลูก 2564/65 - 2565/66 และปี 2565 ณ กุมภาพันธ์ 2565 จำนวน 22 ชนิดสินค้า โดยคาดว่าผลผลิตทางการเกษตรด้านพืช และด้านประมง จำนวน 18 ชนิด จะมีปริมาณผลผลิตเพิ่มขึ้น ได้แก่ ข้าวนาปรัง ข้าวโพดเลี้ยงสัตว์ สับปะรดโรงงาน ปาล์มน้ำมัน ยางพารา มะพร้าวผลแก่ ลำไย ลิ้นจี่ ทุเรียน เงาะ มังคุด ลองกอง หอมแดง มันฝรั่ง กุ้งขาวแวนนาไม กุ้งกุลาดำ ปลานิล และปลาดุก จากปัจจัยที่ดี ได้แก่ ปริมาณน้ำที่เพียงพอ สภาพอากาศที่ดี การบริหารจัดการที่ดีของเกษตรกร การใช้ท่อนพันธุ์ปลอดโรค ราคาและผลตอบแทนที่อยู่ในเกณฑ์ดี ส่วนสินค้าเกษตรที่จะมีปริมาณผลผลิตลดลง มีจำนวน 4 ชนิด ได้แก่ กาแฟ มันสำปะหลังโรงงาน กระเทียม หอมหัวใหญ่ เนื่องจากราคาที่ไม่จูงใจจึงมีการลดเนื้อที่เพาะปลูก ทั้งปัญหาคุณภาพเมล็ดพันธุ์และภัยธรรมชาติ ทำให้ผลผลิตเสียหาย
ทั้งนี้ กระทรวงเกษตรฯ พร้อมสนับสนุนองค์ความรู้และปัจจัยการผลิตที่มีคุณภาพ รวมถึงสนับสนุนเทคโนโลยี เพื่อให้เกษตรกรสามารถลดต้นทุนและเพิ่มผลผลิต รวมถึงสร้างความเข้มแข็งให้เกษตรกรอีกทางหนึ่ง
วันอังคารที่ 1 กุมภาพันธ์ 2565
ถกแก้ปัญหา "สลากกินแบ่งรัฐบาลเกินราคา" ตั้งชุดปฏิบัติการ ปรับเงื่อนไขการทำสัญญาผู้ค้าสลาก - บทลงโทษ
.....
นายอนุชา นาคาศัย รัฐมนตรีประจำสำนักนายกรัฐมนตรี เผยถึงผลการประชุมคณะกรรมการแก้ไขปัญหาผู้ที่ได้รับความเดือดร้อนจากการเสนอขายหรือขายสลากกินแบ่งรัฐบาลในราคาเกินกว่าที่กำหนดในสลากกินแบ่งรัฐบาล ครั้งที่ 1/2565 สรุปสาระสำคัญ ดังนี้
.
คณะกรรมการฯ ได้พิจารณาถึงระบบการจำหน่ายสลาก ปัญหาและสาเหตุที่ทำให้เกิดการขายสลากเกินราคา รวมถึงการคัดเลือกผู้ค้ารายย่อยใหม่ จำนวน 2 แสนราย ขั้นตอนต่อไป สำนักงานสลากกินแบ่งรัฐบาลจะนำรายชื่อมาเสนอต่อคณะกรรมการฯ เพื่อคัดกรองความเหมาะสม
.
ที่ประชุมยังได้เสนอให้ปรับปรุงกฎหมายควบคุมการค้าสลากเกินราคา เนื่องจากกฎหมายปัจจุบันที่บังคับใช้นั้น มีความล้าสมัย แต่ด้วยระยะเวลาในการปรับปรุงกฎหมายอาจใช้เวลานาน จึงเห็นชอบให้มีการกำหนดเงื่อนไขการทำสัญญาผู้ค้าสลาก และกำหนดบทลงโทษ เช่น การปรับ หรือตัดสิทธิ์ เป็นต้น
.
นอกจากนี้ ได้แต่งตั้งหัวหน้าชุดเฉพาะกิจในการตรวจสอบและติดตามผู้ค้าสลากเกินราคา รวมทั้งแต่งตั้งคณะอนุกรรมการ 3 คณะ เพื่อขับเคลื่อนการดำเนินงานเชิงรุก
.
อ่านเพิ่มเติม คลิกhttps://www.thaigov.go.th/news/contents/details/51098
#ไทยคู่ฟ้า#ร่วมต้านโควิด19
-------------------